CELEX: 62018CN0161
Language: et
Date: 2018-02-27 00:00:00
Title: Kohtuasi C-161/18: Eelotsusetaotlus, mille on esitanud Tribunal Superior de Justicia de Castilla y León (Hispaania) 27. veebruaril 2018 – Violeta Villar Láiz versus Instituto Nacional de la Seguridad Social (INSS) ja Tesorería General de la Seguridad Social (TGSS)

4.6.2018   
            
            
               ET
            
            
               Euroopa Liidu Teataja
            
            
               C 190/7
            
         Eelotsusetaotlus, mille on esitanud Tribunal Superior de Justicia de Castilla y León (Hispaania) 27. veebruaril 2018 – Violeta Villar Láiz versus Instituto Nacional de la Seguridad Social (INSS) ja Tesorería General de la Seguridad Social (TGSS)
   (Kohtuasi C-161/18)
   (2018/C 190/09)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Castilla y León
   
      Põhikohtuasja pooled
   
   
      Apellant: Violeta Villar Láiz
   
      Vastustajad: Instituto Nacional de la Seguridad Social (INSS) ja Tesorería General de la Seguridad Social (TGSS)
   
      Eelotsuse küsimused
   
   
               1.
            
            
               Vastavalt Hispaania õigusele tuleb vanaduspensioni arvutamiseks kohaldada viimaste aastate töötasu pealt välja arvutatud baassummale protsendimäära, mis sõltub kogu tööelu jooksul arvestatud pensioniõigusliku staaži aastate arvust. Kas tuleb järeldada, et siseriiklik õigusnorm, nagu on sätestatud sotsiaalkindlustuse üldosa seaduse (Ley General de la Seguridad Social) artikli 247 punktis a ja artikli 248 lõikes 3, mis vähendab osalise tööajaga töötatud perioodide korral protsendimäära kohaldamiseks arvessevõetavate aastate arvu, on vastuolus nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (1) artikli 4 lõikega 1? Kas direktiivi 79/7/EMÜ artikli 4 lõige 1 nõuab, et pensioniõigusliku staaži aastate arv, mida võetakse vanaduspensioni arvutamisele kohaldatava protsendimäära kindlaksmääramiseks arvesse, määratakse täistööajaga ja osalise tööajaga töötajate puhul kindlaks ühtemoodi?
            
         
               2.
            
            
               Kas niisugune siseriiklik õigusnorm, nagu on käesolevas kohtuvaidluses vaidluse all, on vastuolus ka Euroopa Liidu põhiõiguste harta artikliga 21, mistõttu on liikmesriigi kohus kohustatud tagama harta täieliku õigusmõju ja jätma vaidlusalused siseriiklikud sätted kohaldamata, ilma et ta peaks taotlema või ootama nende eelnevat kehtetuks tunnistamist seadusandlikul teel või muu põhiseadusliku menetluse kaudu?
            
         
      (1)  EÜT 1979, L 6, lk 24; ELT eriväljaanne 05/01, lk 215.